2015.IX. jegyzőkönyv

a Budaörsi Örmény Nemzetiségi Önkormányzat által megtartott testületi ülésén, 2015. október 27-én 20.00 órai kezdettel. Helyszín: az Örmény Nemzetiségi Önkormányzat székhelye, Budaörs, Víg. u. 55.

Jelen vannak: Bokor Sándorné, Fancsali G. János elnök, Fancsali Bence.

Elnök: Megállapítom, hogy az ülés határozatképes, szavazásra bocsátom a következő napirendet:

1. Együttműködési megállapodások
2. A genealógiai kutatás folytatása
3. Az örmény-genocídium hangverseny beszámolója

4) A honlap munkálatai

76/2015. (X.27.) sz. BÖNÖ határozat. A testület egyhangúlag, három igen szavazattal elfogadta a következő napirendi pontokat: 1.Együttműködési megállapodások 2. A genealógiai kutatás folytatása 3. Az örmény-genocídium hangverseny beszámolója 4. A honlap munkálatai

Elnök: Jegyzőkönyvvezetőnek Fancsali Bencét, jegyzőkönyv hitelesítőnek Fancsali Bencét és az elnököt ajánlom.

Fancsali Bence: Elfogadom.

**77/2015. (X.27.) sz. BÖNÖ határozat**. A testület egyhangúlag, három igen szavazattal elfogadta jegyzőkönyvvezetőnek Fancsali Bencét, jegyzőkönyv hitelesítőnek Fancsali Bencét és az elnököt. Elfogadva három igen szavazattal.

**1. napirendi pont. Együttműködési megállapodások.**

**ELŐTERJESZTÉS**

**a Budaörsi Örmény Nemzetiségi Önkormányzat**

**képviselő-testületének**

**2015. október 27-i ülésére**

**Tárgy:** **Együttműködési megállapodások**

Az előterjesztés tárgyalása a nemzetiségek jogairól szóló 2011. évi CLXXIX. törvény (a továbbiakban: Nek tv.) 91. § (1) bekezdése alapján **nyilvános ülésen** történik.

**Tisztelt Képviselő-testület!**

Az elkövetkező időszakban várható több együttműködési megállapodás megérkezése különböző hazai örmény nemzetiségi szervezetekkel és önkormányzatokkal. A határozati javaslat szerint kérem a Budaörsi Örmény Nemzetiségi Önkormányzat támogató döntését.

**Határozati javaslat a Képviselő-testület részére:**A Budaörsi Örmény Nemzetiségi Önkormányzat képviselő-testülete úgy dönt, hogy három igen szavazattal elfogadja a Budapesti Orlay utcai Örmény Katolikus Lelkészséggel, a budapesti Zuglói Örmény Önkormányzattal és a Magyarországi Görögök Országos Önkormányzatával kötött együttműködési megállapodásokat.

A határozathozatalhoz a Nek tv. 92. § (3) bekezdése és a 93. § (1) bekezdése alapján egyszerű többség és nyílt szavazás szükséges

**78/2015. (X.27.) sz. BÖNÖ határozat**. A testület egyhangúlag, három igen szavazattal elfogadta a Budapesti Orlay utcai Örmény Katolikus Lelkészséggel kötött együttműködési megállapodást kulturális értékeink megőrzése céljából.

**79/2015. (X.27.) sz. BÖNÖ határozat**. A testület egyhangúlag, három igen szavazattal elfogadta a budapesti Zuglói Örmény Önkormányzattal kulturális rendezvények, hagyományokat ápoló események, nemzeti és külhoni örmény vonatkozású ünnepeknek közös lebonyolítása érdekében kötött együttműködési megállapodást.

**80/2015. (X.27.) sz. BÖNÖ határozat**. A testület egyhangúlag, három igen szavazattal elfogadta a Magyarországi Görögök Országos Önkormányzatával kötött együttműködési megállapodást, különös tekintettel a közös görög és örmény vonatkozású közös események, rendezvények megszervezésére.

**2. napirendi pont: A genealógiai kutatás folytatása**.

**ELŐTERJESZTÉS**

**a Budaörsi Örmény Nemzetiségi Önkormányzat**

**képviselő-testületének**

**2015. október 27-i ülésére**

**Tárgy:** **A genealógiai kutatás folytatása**

Az előterjesztés tárgyalása a nemzetiségek jogairól szóló 2011. évi CLXXIX. törvény (a továbbiakban: Nek tv.) 91. § (1) bekezdése alapján **nyilvános ülésen** történik.

**Tisztelt Képviselő-testület!**

A korábban begyűjtött genealógiai kutatási adatok egy része, sajnos, olyan merevlemezekre került, amelyek adott pillanatban valamilyen sérülést szenvedtek és a számítógépek már nem tudják őket megindítani. Tekintettel az elvégzett munka mennyiségére, mindenképp meg kell kísérelni ezen adatok hozzáférhetőségét biztosítani, megfelelő szakemberek segítségével.

A határozati javaslat szerint kérem a Budaörsi Örmény Nemzetiségi Önkormányzat támogató döntését.

**Határozati javaslat a Képviselő-testület részére:** A Budaörsi Örmény Nemzetiségi Önkormányzat képviselő-testülete úgy dönt, hogy először egyik merevlemez helyrehozatalát rendeli meg és ezen feladatra költségvetéséből legfeljebb 350.000 Ft összeget különít el.

A határozathozatalhoz a Nek tv. 92. § (3) bekezdése és a 93. § (1) bekezdése alapján egyszerű többség és nyílt szavazás szükséges

**81/2015. (X.27.) sz. BÖNÖ határozat**. A testület egyhangúlag, három igen szavazattal elfogadta, hogy egyik genealógiai vonatkozású sérült merevlemez helyrehozatalát rendeli meg és ezen feladatra költségvetéséből legfeljebb 350.000 Ft összeget különít el.

**3. napirendi pont: a 2015. október 16-i hangverseny beszámolója**

**ELŐTERJESZTÉS**

**a Budaörsi Örmény Nemzetiségi Önkormányzat**

**képviselő-testületének**

**2015. október 27-i ülésére**

**Tárgy:** **Az örmény-genocídium hangverseny beszámolója**

Az előterjesztés tárgyalása a nemzetiségek jogairól szóló 2011. évi CLXXIX. törvény (a továbbiakban: Nek tv.) 91. § (1) bekezdése alapján **nyilvános ülésen** történik.

**Tisztelt Képviselő-testület!**

A 2015. október 16-i örmény-genocídiumhangverseny minden közbejött nehézség ellenére, komoly siker lett. A beszámoló elfogadásához a határozati javaslat szerint kérem a Budaörsi Örmény Nemzetiségi Önkormányzat támogató döntését.

**Határozati javaslat a Képviselő-testület részére:** A Budaörsi Örmény Nemzetiségi Önkormányzat képviselő-testülete elfogadja Fancsali G. János elnök beszámolóját a 2015. október 16-i örmény-genocídiumhangversenyről.

A határozathozatalhoz a Nek tv. 92. § (3) bekezdése és a 93. § (1) bekezdése alapján egyszerű többség és nyílt szavazás szükséges

**82/2015. (X.27.) sz. BÖNÖ határozat**. A testület egyhangúlag, három igen szavazattal elfogadta a Terézvárosi Örmény Nemzetiségi Önkormányzattal közösen megrendezett örmény-genocídium emlékhangverseny beszámolóját, kivételesen sikeresnek tartva azt.

**83/2015. (X.27.) sz. BÖNÖ határozat**. A testület egyhangúlag, három igen szavazattal elfogadta a beszámoló azon részét, mely az Esztergom-Budapest római katolikus egyházmegye által készített videofelvétel fontosságát ismertette.

**84/2015. (X.27.) sz. BÖNÖ határozat**. A testület egyhangúlag, három igen szavazattal elfogadta a beszámolót arról, hogy az hangverseny svájci zeneszerzőjéről portréfilmet készítő prágai televíziós szerkesztő, Martin Mahdal, a teljes hangversenyről készített felvételt.

**85/2015. (X.27.) sz. BÖNÖ határozat**. A testület egyhangúlag, három igen szavazattal elfogadta az elnök beszámolóját, mely szerint a Nemzetiségi Rádió f. é. október 25-én 13:30 órától kezdődően részletesen beszámolt az általunk rendezett hangversenyről.

**4. napirendi pont. a honlap készítése**

**ELŐTERJESZTÉS**

**a Budaörsi Örmény Nemzetiségi Önkormányzat**

**képviselő-testületének**

**2015. október 27-i ülésére**

**Tárgy:** **A honlap munkálatai**

Az előterjesztés tárgyalása a nemzetiségek jogairól szóló 2011. évi CLXXIX. törvény (a továbbiakban: Nek tv.) 91. § (1) bekezdése alapján **nyilvános ülésen** történik.

**Tisztelt Képviselő-testület!**

A Budaörsi Örmény Nemzetiségi Önkormányzat honlapjának beindítását még ebben az évben szeretnénk meglépni, ennek érdekében költségvetésünkből megfelelő összeget és komoly munkát kell befektetnünk. A határozati javaslat szerint kérem a Budaörsi Örmény Nemzetiségi Önkormányzat támogató döntését.

**Határozati javaslat a Képviselő-testület részére:**

A Budaörsi Örmény Nemzetiségi Önkormányzat képviselő-testülete úgy dönt, hogy elfogadja a honlap előkészületeinek munkálatait.

A határozathozatalhoz a Nek tv. 92. § (3) bekezdése és a 93. § (1) bekezdése alapján egyszerű többség és nyílt szavazás szükséges

**86/2015. (X.27.) sz. BÖNÖ határozat**. A testület egyhangúlag, három igen szavazattal elfogadta a honlap előkészületeinek beszámolóját, megfelelőnek tartva azt.

Elnök: A napirendi pontokat megtárgyaltuk, most 20:50 óra, a jelenlétet megköszönve, az ülést bezárom.

k.m.f.

Fancsali Bence                                                                                      Fancsali G. János

jegyzőkönyv hitelesítő                                                                                  elnök